ยุคทองของ FinTech
โดย...อิสระ วงศ์รุ่ง รองผู้อำนวยการธนาคารออมสิน กลุ่มลูกค้าบุคคลในยุคนี้ถือเป็นยุคทองของธุรกิจ FinTech ที่จะสามารถเติบโตและสร้างความมั่นคงของธุรกิจได้อย่างเร็ว ทั้งนี้ เนื่องจากแนวโน้มการลงทุนของโลกในด้าน Financial Technology ที่เพิ่มขึ้นอย่างรวดเร็ว โดยเฉพาะอย่างยิ่งในภูมิภาคเอเชีย ซึ่งพบว่า Venture Financing ได้ขยายการลงทุนเพิ่มขึ้นอย่างมากในหลายประเทศ ได้แก่ ประเทศจีน (51Credit, QuantGroup, China Rapid Finance, Tiger Brokers) สิงคโปร์ (Asian Gateway Investments, Toast) เวียดนาม (VNPT ePAY) และอินเดีย (Flexiloans) เป็นต้น ซึ่งมีมูลค่าการลงทุนร่วมกันกว่า 700 ล้านเหรียญสหรัฐ ในไตรมาส 4 ของปี 2559 (อ้างอิงจากรายงาน The Pulse of FinTech : Global Analysis of Investment in FinTech Q4/2016 ของ KPMG International) สะท้อนให้เห็นว่ากลุ่มธุรกิจ FinTech ของเอเชียกำลังจะเติบโตขึ้นอย่างต่อเนื่องไปพร้อมกับนวัตกรรมทางการเงินที่ทันสมัยของโลกและจะส่งผลให้โลกธุรกิจการเงินและการลงทุนเปลี่ยนโฉมไปสู่ระบบธุรกิจการเงินแบบดิจิทัลที่ใช้เทคโนโลยีขั้นสูง มีความสะดวก และรวดเร็วในการให้บริการมากยิ่งขึ้นในอนาคตสำหรับในประเทศไทยธุรกิจ Fin
14 มี.ค. 2560

โดย...อิสระ วงศ์รุ่ง รองผู้อำนวยการธนาคารออมสิน กลุ่มลูกค้าบุคคลในยุคนี้ถือเป็นยุคทองของธุรกิจ FinTech ที่จะสามารถเติบโตและสร้างความมั่นคงของธุรกิจได้อย่างเร็ว ทั้งนี้ เนื่องจากแนวโน้มการลงทุนของโลกในด้าน Financial Technology ที่เพิ่มขึ้นอย่างรวดเร็ว โดยเฉพาะอย่างยิ่งในภูมิภาคเอเชีย ซึ่งพบว่า Venture Financing ได้ขยายการลงทุนเพิ่มขึ้นอย่างมากในหลายประเทศ ได้แก่ ประเทศจีน (51Credit, QuantGroup, China Rapid Finance, Tiger Brokers) สิงคโปร์ (Asian Gateway Investments, Toast) เวียดนาม (VNPT ePAY) และอินเดีย (Flexiloans) เป็นต้น ซึ่งมีมูลค่าการลงทุนร่วมกันกว่า 700 ล้านเหรียญสหรัฐ ในไตรมาส 4 ของปี 2559 (อ้างอิงจากรายงาน The Pulse of FinTech : Global Analysis of Investment in FinTech Q4/2016 ของ KPMG International) สะท้อนให้เห็นว่ากลุ่มธุรกิจ FinTech ของเอเชียกำลังจะเติบโตขึ้นอย่างต่อเนื่องไปพร้อมกับนวัตกรรมทางการเงินที่ทันสมัยของโลกและจะส่งผลให้โลกธุรกิจการเงินและการลงทุนเปลี่ยนโฉมไปสู่ระบบธุรกิจการเงินแบบดิจิทัลที่ใช้เทคโนโลยีขั้นสูง มีความสะดวก และรวดเร็วในการให้บริการมากยิ่งขึ้นในอนาคตสำหรับในประเทศไทยธุรกิจ FinTech ได้รับการสนับสนุนทั้งจากภาครัฐและภาคธุรกิจธนาคารในการสร้างสรรค์และพัฒนานวัตกรรมทางการเงินที่ทันสมัย ซึ่งที่ผ่านมาธนาคารหลายแห่งได้มีการลงทุนและส่งเสริมการพัฒนานวัตกรรมด้านเทคโนโลยีทางการเงินในกลุ่มธุรกิจ FinTech Startup มาอย่างต่อเนื่อง รวมทั้งมีการร่วมมือกับกลุ่มธุรกิจ FinTech ที่มีศักยภาพเพื่อพัฒนาผลิตภัณฑ์และบริการทางการเงิน นอกจากนี้ยังมีการสร้าง Venture Capital Fund เพื่อเป็นแหล่งเงินทุนให้กับธุรกิจ FinTech ของไทย ดังเช่น ธนาคารออมสิน ธนาคารกสิกรไทย และธนาคารไทยพาณิชย์เป็นต้น ทั้งนี้ เพื่อมุ่งผลักดันให้เกิดนวัตกรรมทางการเงินที่จะเป็นประโยชน์ต่อการเติบโตของธุรกิจการเงินของไทยในอนาคตธนาคารออมสินมีความตระหนักและให้ความสำคัญต่อการเปลี่ยนแปลงธุรกิจธนาคารไปสู่ยุคดิจิทัลมาอย่างต่อเนื่อง โดยการสร้างความร่วมมือกับกลุ่มธุรกิจ FinTech ในการพัฒนาผลิตภัณฑ์และบริการทางการเงินที่ทันสมัยส่งผลให้ธนาคารสามารถเปิดให้บริการได้อย่างรวดเร็วและมีประสิทธิภาพ เช่น ผลิตภัณฑ์บัตรเครดิต และบริการ Mobile Banking ภายใต้ชื่อ MyMo ทั้งนี้ เพื่อตอบสนองความต้องการของลูกค้าในทุกช่วงอายุและการสร้างโอกาสในการเข้าถึงบริการทางการเงินให้กับประชาชน (Financial Inclusion) นอกจากนี้แล้ว ธนาคารออมสินยังได้สนับสนุนการลงทุนและการให้บริการสินเชื่อผ่านโครงการ SMEs Startup เพื่อส่งเสริมกลุ่มผู้ประกอบการระยะเริ่มต้น หรือผู้ประกอบการที่มีนวัตกรรมใหม่ๆ ไม่ว่าจะเป็นนวัตกรรมทางการเงิน หรือการพัฒนาเทคโนโลยีที่ทันสมัย รวมทั้งกลุ่มธุรกิจที่เป็นกิจการเพื่อสังคม (Social Enterprise) เพื่อเสริมสร้างความเข้มแข็งทางการเงินของประชาชน โดยธนาคารออมสินให้การสนับสนุนทั้งในด้านการให้บริการสินเชื่อในอัตราดอกเบี้ยต่ำด้วยวงเงินสูงสุดถึง 10 ล้านบาท/ปี การพัฒนาศักยภาพผู้ประกอบการทั้งด้านนวัตกรรม การให้ความรู้ด้านการเงินและการตลาดแก่ผู้ประกอบการ รวมทั้งการขยายความร่วมมือในการพัฒนานวัตกรรมไปจนถึงการร่วมทุนในรูปแบบ Venture Capital Fund กับธุรกิจ FinTechการขับเคลื่อนธุรกิจการเงินของประเทศไทยภายใต้แผนยุทธศาสตร์ National e-Payment เพื่อสร้าง Financial Ecosystem ในรูปแบบดิจิทัลให้สามารถรองรับการเติบโตของธุรกิจการเงินในอนาคตได้อย่างยั่งยืนไปพร้อมกับการเปลี่ยนแปลงธุรกิจของธนาคาร และการเติบโตแบบก้าวกระโดดของกลุ่มธุรกิจ FinTech ถือเป็นโอกาสสำคัญของประเทศไทยในการสร้างความเข้มแข็งทางการเงินของประเทศ ด้วยการสร้างเสริมศักยภาพของธุรกิจ FinTech ของไทยให้สามารถพัฒนานวัตกรรมด้วยเทคโนโลยีทางการเงิน เพื่อรองรับความต้องการของธุรกิจการเงินทั้งของภูมิภาคเอเชียและของโลก สำหรับโจทย์สำคัญที่ต้องขับเคลื่อนต่อไป นั่นคือ การสร้างความปลอดภัยของข้อมูลอิเล็กทรอนิกส์ในโลกไซเบอร์ (Cyber Security) ซึ่งก็ต้องอาศัยธุรกิจ FinTech ในการตอบโจทย์เช่นเดียวกัน